**Paskaidrojums Jelgavas novada pašvaldības 2020.gada 29.decembra saistošajiem noteikumiem Nr. 14 „Grozījumi Jelgavas novada pašvaldības 2020.gada 22.janvāra saistošajos noteikumos Nr.2 „Par Jelgavas novada pašvaldības budžetu 2020.gadam””**

Pamatojoties uz Jelgavas novada pašvaldības (turpmāk – pašvaldība) budžeta izpildi uz 2020.gada 30.novembri, pašvaldības Iepirkumu nodaļas veiktajām iepirkumu procedūrām un noslēgtajiem līgumiem, kā arī pašvaldības iestāžu plānoto un īstenoto darbu izvērtējumu, pārskatot veicamo darbu prioritātes, un iesniegtajiem budžeta grozījumiem gan ieņēmumos, gan izdevumos, ir sagatavots budžeta grozījumu projekts uz 2020.gada 1.decembri:

1. Precizēti pamatbudžeta nenodokļu ieņēmumi, maksas pakalpojumi un citi pašu ieņēmumi, transferti un saņemtie ieņēmumi dažādu projektu/ aktivitāšu īstenošanai;
2. Precizēti pamatbudžeta izdevumi pēc valdības funkcionālajām kategorijām un ekonomiskās klasifikācijas kodiem;
3. Precizēti saņemto ziedojumu ieņēmumi un izdevumi.

**Pamatbudžets**

***Ieņēmumi***

Pamatbudžeta ieņēmumu prognoze kopumā palielināta par 773 823 *euro*, tai skaitā pašvaldības budžets par 499 718 *euro*, valsts budžeta mērķa dotācijas par 122 575 *euro* un projektu budžeta ieņēmumi par 151 530 *euro.*

Palielināti *īpašuma nodokļa ieņēmumi* par 97 521 *euro*, *valsts (pašvaldību) nodevu un kancelejas nodevu* ieņēmumi par 1 310 *euro*, *naudas sodi un sankcijas* par 550 *euro,* *pārējie nenodokļu ieņēmumi* par 29 638 *euro*, *ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas* par 116 680 *euro*, *budžeta iestādes ieņēmumi no ārvalstu finanšu palīdzības* par 33 745 *euro,* palielināti *ieņēmumi no budžeta iestāžu sniegtajiem maksas pakalpojumiem par* 101 920 *euro*, samazināti ieņēmumi *pārējiem budžeta iestāžu sniegtajiem maksas pakalpojumiem un citiem pašu ieņēmumiem* par 10 619 *euro un ieņēmumi no valsts budžeta daļēji finansēto atvasināto publisko personu un budžeta nefinansēto iestāžu transferti* par 15 781 *euro*, palielinātiieņēmumi *valsts budžeta transfertiem* par 256 765 *euro* un *pašvaldību budžetu transfertiem* par 162 094 *euro*.

Naudas līdzekļu atlikumam uz gada beigām novirzīti 244 856 *euro.*

Pašvaldības pamatbudžeta ieņēmumu grozījumus skatīt Saistošo noteikumu 1.pielikumā.

***Izdevumi***

Pašvaldības pamatbudžeta izdevumi precizēti atbilstoši saņemtajiem ieņēmumiem un pašvaldības iestāžu un nodaļu vadītāju iesniegtajiem budžeta grozījumiem saskaņā ar budžeta funkcionālajām un ekonomiskajām kategorijām.

Pamatojoties uz 2020.gada 6.novembra Ministru kabineta rīkojumu Nr.655 “Par ārkārtējās situācijas izsludināšanu”, Ministru kabineta 2020.gada 14.jūlija noteikumiem Nr.456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību”, Ministru kabineta 2020.gada 26.augusta rīkojumu Nr.475 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību”, Ministru kabineta 2019.gada 13.augusta noteikumiem Nr.362 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība”, kā arī pamatojoties uz Jelgavas novada domes 2020.gada 4.novembra lēmumu “Par ekonomiskā atbalsta sniegšanu Jelgavas novada izglītības iestāžu 7. – 12.klašu un profesionālo izglītības programmu audzēkņiem attālinātā mācību laikā” (protokols Nr.20,1.§), Jelgavas novada domes 2020.gada 10. un 30.novembra lēmumiem “Par Jelgavas novada pašvaldības atbalstu ēdināšanai izglītojamajiem ārkārtējās situācijas laikā” (protokols Nr.21, 1.§ un protokols Nr.23, 1.§),ņemot vērā COVID-19 ārkārtējās situācijas radītos ierobežojumus un veicot detalizētu analīzi par budžeta izpildi,tika atkārtoti izvērtēti 2020.gada 4.ceturksnī plānotie pasākumi un aktivitātes, to lietderība un nepieciešamība un veikti budžeta tāmju grozījumi.

Pamatbudžeta izdevumu prognoze kopumā palielināta par 809 496 *euro*, tai skaitā pašvaldības budžeta par 604 920 *euro*, valsts budžeta mērķa dotācijas izdevumi palielināti par 112 576 *euro* un pašvaldības projektu budžeta izdevumi palielināti par 92 000 *euro*. Papildus ieņēmumi un neīstenoto pasākumu finansējums, galvenokārt, novirzīts:

* Pašvaldības investīciju projekta “Jelgavas novada pašvaldības Līvbērzes pagasta Jelgavas ielas transporta infrastruktūras attīstība” īstenošanai - kopējās projekta izmaksas (būvdarbi, būvuzraudzība) 77 204 *euro,* piesaistot Valsts kases aizņēmumu;
* Pašvaldības investīciju projekta "Valgundes pagasta IKSC „Avoti” energoefektivitātes paaugstināšana” īstenošanai - kopējās projekta izmaksas 1 675 848 *euro* (būvdarbi, autoruzraudzība, būvuzraudzība) būvdarbus veicot divos gados - 2020.gadā plānotas izmaksas 367 699 *euro*, 2021.gadā - 1 308 149 *euro,* attiecīgi pa gadiem arī piesaistot Valsts kases aizņēmumu;
* Pašvaldības investīciju projekta “Attālinātas darba vides attīstīšana Jelgavas novada pašvaldībā attālināto pakalpojumu nodrošināšanai" īstenošanai - kopējās plānotās projekta izmaksas 700 000 *euro*, projekts īstenojams divos gados - 2020.gada plānotas izmaksas 210 000 *euro*, 2021.gadā - 490 000 *euro,* attiecīgi pa gadiem arī piesaistot Valsts kases aizņēmumu;
* ELFLA projekta (Nr. 20-06-AL03-A019.2202-000002) “Lielvircavas muižas kungu nama telpu atjaunošana” īstenošana īstenošanai - kopējās plānotās projekta izmaksas 77 238 *euro* (būvdarbi, autoruzraudzība, būvuzraudzība), piesaistot Valsts kases aizņēmumu;
* Kalnciema vidusskolas sporta zāles virskārtas izbūvei 50 365 *euro*;
* Kalnciema kultūras nama remonta darbiem un bezvadu tīkla izveidei 3 645 *euro;*
* Lielvircavas muižas kungu nama otrā stāva griestu atjaunošanai 60 227 *euro*;
* Lielplatones muižas zvanu telpu atjaunošanai 12 770 *euro*;
* Vilces pagasta tautas nama flīģeļa iegādei 7 375 *euro*;
* Vircavas vidusskolas iekšpagalma ceļa seguma maiņai 13 012 *euro*;
* Lielplatones pamatskolas - atbalsta centra remontdarbiem 51 489 *euro;*
* Zaļenieku restauratoru nama ugunsgrēka seku likvidēšanai 14 507 *euro;*
* Daudzfunkcionālā sociālo pakalpojumu centra LAIPA ēkas daļas pārbūvei un būvuzraudzībai 69 641 *euro* un inventāra iegādei 5 000 *euro;*
* Projekta Daudzfunkcionālo centru - vietējās kopienas sociālās iekļaušanas un izaugsmes veicinātāju attīstība (Octopus)”, Nr.LLI-425 dienas centra izveides būvdarbu papilddarbiem 22 359 *euro;*
* SARC "Staļģene" jauna granula katla iegādei un uzstādīšanai 12 664 *euro*;
* Glūdas pagasta Aktivitāšu centra Zemgale remontdarbu veikšanai 1500 *euro*;
* Lielplatones sporta bāzē trenažieru iegādei 1 890 *euro*;
* epidemioloģiskās drošības pasākumu Covid-19 infekcijas izplatības ierobežošanai pašvaldības iestādēs papildus novirzīti 25 000 *euro* dezinfekcijas stendu, dezinfekcijas un aizsarglīdzekļu iegādei;
* mērķdotāciju ieņēmumi novirzīti pedagogu atlīdzībai atbilstoši izglītības programmu finansēšanas līgumiem – vispārējai izglītībai 91 758 *euro,* profesionālās ievirzes mākslas/mūzikas/dejas izglītībai 34 381 *euro.*

Pašvaldības pamatbudžeta izdevumu grozījumus skatīt Saistošo noteikumu 1.pielikumā.

***Pašvaldības saistības***

Pašvaldības aizņēmumu prognoze ES struktūrfondu un budžeta investīciju projektu īstenošanai precizēta pamatojoties uz likumu "Par valsts budžetu 2020.gadam" un iepriekšminēto Ministru kabineta 2020.gada 26.augusta rīkojumu Nr.475 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību”.

Budžeta aizņēmumu prognoze 2020.gadam kopumā palielināta 436 367 *euro* apmērā, tajā skaitā šādu pašvaldības investīciju projektu īstenošanai:

* “Jelgavas novada pašvaldības Līvbērzes pagasta Jelgavas ielas transporta infrastruktūras attīstība” 56 269 *euro*;
* "Valgundes pagasta IKSC „Avoti” energoefektivitātes paaugstināšana" 189 598 *euro*;
* “Attālinātas darba vides attīstīšana Jelgavas novada pašvaldībā attālināto pakalpojumu nodrošināšanai" 157 500 *euro*;
* ELFLA projekta "Lielvircavas muižas kungu nama telpu atjaunošana, Nr.20-06-AL03-A019.2202-000002" īstenošanai 36 000 *euro* apmērā.

Budžeta finansēšanas daļa ir samazināta par ES īstenoto projektu *Saņemto aizņēmumu atmaksu* 155 838 *euro* apmērā.

Pašvaldības Valsts kases aizņēmumu izmaiņas skatīt Saistošo noteikumu 1. un 3.pielikumā.

Pašvaldības aizņēmumu un ilgtermiņa saistību apmērs 2020.gadā prognozēts 9,68% no plānotajiem pašvaldības pamatbudžeta ieņēmumiem (bez transferta ieņēmumiem no valsts budžeta noteiktam mērķim un iemaksām pašvaldību finanšu izlīdzināšanas fondā), savukārt 2021.gadam prognozētais saistību apmērs, piesaistot aizņēmumus saskaņā ar plānoto grafiku, ir 8.86% no plānotajiem pašvaldības pamatbudžeta ieņēmumiem (bez transferta ieņēmumiem no valsts budžeta noteiktam mērķim un iemaksām pašvaldību finanšu izlīdzināšanas fondā).

Pašvaldības 2020.gada aizņēmumu un ilgtermiņa saistību atšifrējumu skatīt Saistošo noteikumu 3.pielikumā.

**Ziedojumi un dāvinājumi**

Pašvaldības ***Ziedojumu un dāvinājumu ieņēmumu un izdevumu kopsavilkums 2020.gadam*** precizēts atbilstoši saņemtajiem ieņēmumiem, ziedotāju norādītajiem mērķiem un atbilstoši budžeta funkcionālajām un ekonomiskajām kategorijām.

Ziedojumu ieņēmumi palielināti par 905 *euro*. Saņemtie ziedojumi 855 *euro* apmērā novirzīti izdevumiem un 50 *euro* novirzīti uz *Naudas līdzekļu un noguldījumu atlikumu perioda beigās*.

Pašvaldības Ziedojumu ieņēmumu un izdevumu grozījumus skatīt tabulā un Saistošo noteikumu 2.pielikumā.

***Pašvaldības ziedojumu ieņēmumu un izdevumu izmaiņas uz 01.12.2020.***

|  |  |  |  |
| --- | --- | --- | --- |
| **Klasifikācijas kods** | **Ieņēmumu veids** | **Grozījumi kopā (+/-)** | **Grozījumu iemesls** |
| **23.500** | **Ziedojumi un dāvinājumi, kas saņemti no fiziskajām personām** | 905 | Valgundes Tīsu bāzes labiekārtošanai 50 EUR Elejas Tējas namiņa inventāra un aprīkojuma iegāde 855 EUR |
|  | **Pavisam kopā ieņēmumi** | **905** |  |
| **Klasifikācijas kods** | **Izdevumi atbilstoši funkcionālajām kategorijām** | **Grozījumi kopā (+/-)** | **Grozījumu iemesls** |
| **04.000** | **Ekonomiskā darbība** | **855** |  |
|  | EKK 2000 Preces un pakalpojumi | 745 | Palielinājums:  Elejas tējas namiņa inventāra iegādei 855 Samazinājums:  Savstarpēji EKK precizēšana (uz EKK 5000) 110 EUR Lielplatones muižas telpām antīkā inventāra iegādei |
|  | EKK 5000 Pamatkapitāla veidošanai | 110 | Lielplatones muižas telpām antīkā inventāra iegādei 110 EUR Savstarpēji EKK precizēšana (no EKK 2000) |
|  | **Pavisam kopā izdevumi** | **855** |  |
| **F20010000 AB** | **Naudas līdzekļu un noguldījumu atlikums perioda beigās** | **50** | Finansējums Tīsu bāzes labiekārtošanai novirzīts uz naudas līdzekļu atlikumu uz gada beigām |

Jelgavas novada domes priekšsēdētājs Ziedonis Caune